Suchinthana/ta-wikipedia huggingface dataset:
ஜமுனா சென்

ஜமுனா சென் ( Jamuna Sen ) (7 அக்டோபர் 1912 - 10 பிப்ரவரி 2001) ஓர் இந்தியக் கலைஞர் ஆவார். இந்திய சூழலில் வளரும், உலகெங்கிலும் உள்ள பல்வேறு பாரம்பரிய கைவினைப்பொருட்கள் மற்றும் பாடிக் மற்றும் அல்பனா உள்ளிட்ட பல்வேறு ஊடகங்களில் தனது வடிவமைப்புப் பணிகளுக்காக இவர் அறியப்படுகிறார். நவீன காலத்தில் இந்தியாவில் பாட்டிக் (மெழுகினால் செய்யப்படும் வடிவமைப்பு) நடைமுறையை நிறுவுவதில் இவர் ஒரு முன்னோடியாக இருந்தார். நவீன இந்தியக் கலையின் மைய நபரான நந்தாலால் போஸின் மகளான இவர், சாந்திநிகேதனின் கலை மற்றும் அறிவுசார் சூழலில் வளர்க்கப்பட்டார். மேலும் வடிவமைப்புத் துறையில் குறிப்பிடத்தக்க பங்களிப்பையும் செய்தார்.

ஆரம்ப கால வாழ்க்கை 
ஜமுனா சென். பீகாரின் முங்கர் மாவட்டத்தில் உள்ள ஆவேலி காரக்பூரில் நந்தாலால் போஸ் மற்றும் சுதீரா தேவி ஆகியோருக்கு மூன்றாவது குழந்தையாக 1912 இல் பிறந்தார். இவரது தந்தை நந்தாலால் போஸ் இந்தியாவில் ஒரு நவீன கலை இயக்கத்தை வளர்ப்பதில் முக்கிய நபராக இருந்தார். உண்மையில், இவர் கலைஞர்களின் குடும்பத்தில் வளர்ந்தார். இவரது மூத்த உடன்பிறப்புகள் கௌரி பஞ்சா மற்றும் பிஸ்வரூப் போஸ் இருவரும் கலைஞர்கள். முந்தையவர் சாந்திநிகேதனின் அல்போனா கலை வடிவத்தை வளர்த்து மேம்படுத்தினார். இவருக்கு கோராசந்த் போஸ் என்ற ஒரு இளைய சகோதரரும் இருந்தார். அவர்  பொறியியலாளராக இருந்தார்.

இரவீந்திரநாத் தாகூரின் அழைப்பின் பேரில், நந்தாலால் போஸ் 1921 இல் கலா பவனம் என்ற புதிய கலைப் பள்ளியின் முதல்வராகப் பொறுப்பேற்றார்.  அவரது பயிற்சியின் கீழும், மற்றும் இரவீந்திரநாத்தின் வழிகாட்டுதலுடனும், கலா பவனம் விரைவில் உலகின் மிக முக்கியமான கலை நிறுவனங்களில் ஒன்றாக மாறியது. சாந்திநிகேதன் அதன் அன்றாட நடவடிக்கைகளில் ஒரு அழகியல் பாணியை உருவாக்கி ஒரு பரந்த கலாச்சார நெறியின் ஒரு பகுதியாக மாறியது. இத்தைகைய ஒரு சூழலில் இவர் வளர்ந்தார்.

குடும்பம் 
ஜமுனா 1936 இல் க்ஷிதிமோகன் சென்னின் மைத்துனரான கேசவ சந்திர சென் (செபக் சென் எனவும் அறியப்படுகிறார்) என்பவரை மணந்தார். கேசவ சந்திர சென் ஒரு மின் பொறியியலாளர். இவர்களுக்கு சுப்ரபுத்ஹா சென் என்ற ஒரு மகன் 1938 இல் பிறந்தார்.

நடனம் 
ஜமுனா சென் சிறு வயதிலிருந்தே சிறந்த நடனக் கலைஞராக விரும்பி, பாரம்பரிய நடனத்தை முறையாக கற்க விரும்பினார். ஆனால் அக்கால சமூக மரபுகள் இதைத் தடுத்தன. இருப்பினும், தாகூர் இவரது திறமையைக் கண்டறிந்து, தனது இசைக்கு நடனமாட அறிவுறுத்தினார். சாந்திநிகேதனில் தாகூரின் கீழ் உருவான நடன பாணியான இரவீந்திர-நிருத்யாவின் இந்தத் துறையில்தான் ஜமுனா சிறந்து விளங்கினார். 

1929 இல் தாகூர் ஜப்பானியத் தற்காப்புக் கலையான யயுற்சு ஆசிரியர் சின்சோ தகாகியை சாந்திநிகேதனுக்கு வருமாறு அழைத்தார்.  சமூகக் கட்டுப்பாடுகளிலிருந்து விடுபட ஆசிரியருடன், ஆண்களும் பெண்களும் பண்டைய தற்காப்புக் கலையைக் கற்றுக்கொள்ள தாகூர் ஊக்குவித்தார். மேலும் ஜமுனா, தனது தோழர்களான அமிதா சென், நிவேதிதா போஸ்  ஆகியோருடன் சேர்ந்து மாணவர்களில் ஒருவராக பயிற்சி பெற்றார். தாகூர் மற்றும் சாந்திநிகேதனின் முற்போக்கான சிந்தனைகளுக்கு சான்றாக, இவர்கள் கொல்கத்தாவில் உள்ள நியூ எம்பயர் அரங்கத்தில் யயுற்சு கலையை நிகழ்த்தினர்.

மேற்கோள்கள் 

2001 இறப்புகள்
1912 பிறப்புகள்
பெண் கலைஞர்கள்
இலந்தனம் ஐதராக்சைடு

இலந்தனம் ஐதராக்சைடு (Lanthanum hydroxide) என்பது La(OH)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அருமண் தனிமமான இலந்தனத்தின் ஐதராக்சைடு சேர்மமாக இது கருதப்படுகிறது.

தயாரிப்பு
இலந்தனம் நைட்ரேட்டு போன்ற இலந்தனம் உப்புகளின் நீர்த்த கரைசல்களில் அம்மோனியா போன்ற காரத்தைச் சேர்ப்பதன் மூலம் இலந்தனம் ஐதராக்சைடைப் பெறலாம். இது அரை திண்மக்கரைசல் போன்ற வீழ்படிவை உருவாக்குகிறது, இதை காற்றில் உலர்த்தலாம்.

La(NO3)3 + 3 NH4OH -> La(OH)3 + 3 NH4NO3

மாற்றாக, இலந்தனம் ஆக்சைடுடன் தண்ணீர் சேர்த்து நீரேற்ற வினை மூலம் தயாரிக்கலாம்.

La2O3 + 3 H2O → 2 La(OH)3

பண்புகள்
இலந்தனம் ஐதராக்சைடு காரப் பொருட்களுடன் அதிகம் வினைபுரிவதில்லை, இருப்பினும் அமிலக் கரைசலில் சிறிது கரையும். 330 °செல்சியசு வெப்பநிலைக்கும் அதிகமான வெப்பநிலையில், இது இலந்தனம் ஆக்சைடு ஐதராக்சைடாக (LaOOH) சிதைகிறது, மேலும் சூடாக்கும்போது இலந்தனம்  ஆக்சைடாக (La2O3) சிதைகிறது.:

  LaOOH

2 LaOOH  

அறுகோண படிக அமைப்பில் இலந்தனம் ஐதராக்சைடு படிகமாகிறது. படிக அமைப்பில் உள்ள ஒவ்வொரு இலந்தனம் அயனியும் ஒரு முக்கோண பட்டகத்தில்  ஒன்பது ஐதராக்சைடு அயனிகளால் சூழப்பட்டுள்ளது.

மேற்கோள்கள்

External links
 
 External MSDS 1
 External MSDS 2
  Lanthanum Oxide MSDS

இலந்தனம் சேர்மங்கள்
ஐதராக்சைடுகள்
சாரதா மா பெண்கள் கல்லூரி

சாரதா மா பெண்கள் கல்லூரி, என்பது இந்தியாவின் மேற்கு வங்காளத்திலுள்ள பராசத்தின் நபப்பள்ளியில் 2006 ஆம் ஆண்டில் நிறுவப்பட்ட ஒரு மகளிர் கல்லூரியாகும். கலை மற்றும் அறிவியல் பிரிவுகளில் இளங்கலை படிப்புகளை வழங்கும் இக்கல்லூரி, மேற்கு வங்காள மாநில பல்கலைக்கழகத்துடன் இணைக்கப்பட்டுள்ளது.

வரலாறு
சுவாமி நித்யானந்தாஜி மகாராஜின் ராமகிருஷ்ணா இயக்கத்தின் ஒரு பகுதியாக நடத்தப்படும் இக்கல்லூரியில் பாரம்பரியம் மற்றும் கலாசாரத்தைப் பேணும் படியாகவும் அந்தந்த துறைகளில் சிறந்தவற்றை அடைவதற்கும் செயல்திறன் செய்வதற்குமான திறனை மேம்படுத்தவும் மாணவர்கள் பயிற்றுவிக்கப்படுகின்றனர்.

துறைகள்

அறிவியல் பிரிவு 

 வேதியியல்
 இயற்பியல்
 கணிதம்
 மனித மேம்பாட்டு
 நுண்ணுயிரியல்
 கணினி அறிவியல்
 உணவு மற்றும் ஊட்டச்சத்து
 உயிர்வேதியியல்

கலைப்பிரிவு 

 பெங்காலி
 ஆங்கிலம்
 வரலாறு.
 புவியியல்
 கல்வி
 சமூகவியல்

அங்கீகாரம் 
சாரதா மா பெண்கள் கல்லூரி பல்கலைக்கழக மானியக் குழுவினால் (யுஜிசி) அங்கீகரிக்கப்பட்டுள்ளது.

மேலும் காண்க 

 இந்தியாவில் கல்வி
 மேற்கு வங்காளத்தில் உள்ள கல்லூரிகளின் பட்டியல்
 மேற்கு வங்காளத்தில் கல்வி

மேற்கோள்கள் 

Coordinates on Wikidata
மேற்கு வங்காளத்திலுள்ள மகளிர் கல்லூரிகள்
சரோஜினி நாயுடு மகளிர் கல்லூரி

சரோஜினி நாயுடு மகளிர் கல்லூரி என்பது 1956 ஆம் ஆண்டில் நிறுவப்பட்டதும் மேற்கு வங்காளத்தின் கொல்கத்தா டம் டம்மில் இயங்கிவருவதுமான ஒரு மகளிர் கல்லூரியாகும்.  கலை மற்றும் அறிவியல் பிரிவுகளில் இளங்கலை படிப்புகளையும், வங்காளம் மற்றும் ஆங்கிலத்தில் முதுகலை படிப்புகளும் பயிற்றுவிக்கப்படும் இக்கல்லூரி, மேற்கு வங்காள மாநில பல்கலைக்கழகத்துடன் இணைக்கப்பட்டுள்ளது. சுதந்திர போராட்ட வீரரும் வங்காள மொழிக் கவிஞருமான சரோஜினி நாயுடுவினை பெருமைப்படுத்தி நினைவுகூரும் வகையில் கல்லூரிக்கு இப்பெயர் வைக்கப்பட்டுள்ளது.

வரலாறு 
இந்த சரோஜினி நாயுடு மகளிர் கல்லூரி 1956 ஆம் ஆண்டில் அப்போதைய மேற்கு வங்க முதலமைச்சர் டாக்டர் பிதன் சந்திர ராய் அவர்களால் முந்தைய கிழக்கு பாக்கித்தானில் இருந்து (தற்போது வங்காளதேசம்) கொல்கத்தாவிலும் அதைச் சுற்றியும் குடியேறிய பெண் அகதிகளின் கல்வி மற்றும் அதிகாரமளித்தலுக்கான கல்வி நிறுவனமாக நிறுவப்பட்டது. இக்கல்லூரியின் முதல் முதல்வர் புகழ்பெற்ற சுதந்திர போராட்ட வீரரும் தத்துவஞானியுமான ரிஷி அரவிந்தாவின் மருமகள் திருமதி லத்திகா கோஷ் ஆவார்.

துறைகள்

அறிவியல் பிரிவு 

 புவியியல்
 வேதியியல்
 இயற்பியல்
 கணிதம்
 தாவரவியல்
 விலங்கியல்
 மானுடவியல்
 மூலக்கூறு உயிரியல்
 உளவியல்
 உணவு மற்றும் ஊட்டச்சத்து
 சுற்றுச்சூழல் அறிவியல்
 கணினி பயன்பாடு

கலை மற்றும் வணிகப்பிரிவு 

 பெங்காலி
 ஆங்கிலம்
 சமஸ்கிருதம்
 வரலாறு.
 அரசியல் அறிவியல்
 தத்துவம்
 பொருளாதாரம்
 உளவியல்
 சமூகவியல்
 ஹிந்தி
 கல்வி
 உடற்கல்வி
 வணிகம்

அங்கீகாரம் 
இந்த மகளிர் கல்லூரியானது பல்கலைக்கழக மானியக் குழுவினால் அங்கீகரிக்கப்பட்டுள்ளது. தேசிய மதிப்பீடு மற்றும் அங்கீகார கவுன்சிலால் (என்ஏஏசி) நான்காவது சுழற்சியில் (16-01-2016) ஏ தரமதிப்பீடு (2.89 சிஜிபிஏ) பெற்று அங்கீகாரம் பெற்றுள்ளது.

மேலும் காண்க 

 இந்தியாவில் கல்வி
 மேற்கு வங்காளத்தில் உள்ள கல்லூரிகளின் பட்டியல்
 மேற்கு வங்காளத்தில் கல்வி

மேற்கோள்கள் 

Coordinates on Wikidata
மேற்கு வங்காளத்திலுள்ள மகளிர் கல்லூரிகள்
கோலா சுங்கை பாரு

கோலா சுங்கை பாரு (மலாய்; ஆங்கிலம்: Kuala Sungai Baru; சீனம்:瓜拉双溪巴鲁) என்பது மலேசியா, மலாக்கா, அலோர் காஜா மாவட்டத்தில், மலாக்கா மாநகரத்திற்கு வடக்கே உள்ள ஒரு சிறிய நகரமாகும். இந்த நகரம் நெகிரி செம்பிலான் மாநிலத்தின் போர்டிக்சன் நகரத்தின் எல்லையில் உள்ளது.

கோலா லிங்கி, பெங்காலான் பாலாக் ஆகிய நகரங்களுக்கு இடையில் அமைந்துள்ள இந்த நகரத்தில் மீன்பிடித்தல் முக்கியப் பொருளாதார நடவடிக்கையாக உள்ளது. மற்றும் இந்த நகரம் மஸ்ஜித் தானாநகரத்தில் இருந்து சுமார் 15 கிலோமீட்டர் தொலைவில் உள்ளது.

கல்வி

உள்கட்டமைப்புகள்

சுற்றுலா இடங்கள்

மேலும் காண்க 
  அலோர் காஜா மாவட்டம்
  போர்டிக்சன்
  மஸ்ஜித் தானா
  மலேசிய நகரங்களின் மக்கள் தொகை பட்டியல்

மேற்கோள்கள்

வெளி இணைப்புகள்

மலேசிய நகரங்கள்
மலாக்காவில் உள்ள நகரங்கள்
சாவித்திரி பெண்கள் கல்லூரி

சாவித்ரி பெண்கள் கல்லூரி, என்பது இந்தியாவின் மேற்கு வங்காளத்தின் கொல்கத்தாவில்  1972 ஆம் ஆண்டு நிறுவப்பட்ட ஒரு இளங்கலை மகளிர் கல்லூரியாகும். கலை மற்றும் வணிகப்பிரிவுகளில்  படிப்புகளை பயிற்றுவிக்கும் இக்கல்லூரியானது கொல்கத்தா பல்கலைக்கழகத்துடன் இணைக்கப்பட்டுள்ளது.

துறைகள்

கலை மற்றும் வணிகப்பிரிவு 

 பெங்காலி
 ஆங்கிலம்
 ஹிந்தி
 வரலாறு.
 அரசியல் அறிவியல்
 தத்துவம்
 பொருளாதாரம்
 கல்வி
 மனித மேம்பாட்டு
 வணிகம்

அங்கீகாரம் 
இந்த மகளிர் கல்லூரி பல்கலைக்கழக மானியக் குழுவால் அங்கீகரிக்கப்பட்டுள்ளது. 2014 ஆம் ஆண்டில், கல்லூரி அதன் இரண்டாவது சுழற்சியில் தேசிய மதிப்பீடு மற்றும் தரச்சான்று அவையால் மறு அங்கீகாரத்திற்கு உட்பட்டு பி தரத்தைப் பெற்றுள்ளது.

மேலும் காண்க 

 கல்கத்தா பல்கலைக்கழகத்துடன் இணைக்கப்பட்ட கல்லூரிகளின் பட்டியல்
 இந்தியாவில் கல்வி
 மேற்கு வங்காளத்தில் கல்வி

மேற்கோள்கள் 

Coordinates on Wikidata
மேற்கு வங்காளத்திலுள்ள மகளிர் கல்லூரிகள்
சிறீராம்பூர் பெண்கள் கல்லூரி

சிறீராம்பூர் பெண்கள் கல்லூரி என்பது,  மேற்கு வங்காளத்தின் ஹூக்ளி மாவட்டத்தில் உள்ள செராம்பூரில் 1981 ஆம் ஆண்டில் நிறுவப்பட்ட ஒரு மகளிர் கல்லூரியாகும்.  அறிவியல் மற்றும் கலைப்பிரிவுகளில் இளங்கலை படிப்புகளை வழங்கும் இக்கல்லூரியானது கொல்கத்தா பல்கலைக்கழகத்துடன் இணைக்கப்பட்டுள்ளது . ரவீந்திர பாரதி பல்கலைக்கழகத்தின் கீழ் முதுகலை படிப்புகளுக்கான ஆய்வு மையமாகவும் இக்கல்லூரி உள்ளது.

துறைகள்

அறிவியல் பிரிவு 

 கணினி அறிவியல்
 இயற்பியல்
 மின்னணு
 கணிதம்
 புவியியல்
 பொருளாதாரம்
 தாவரவியல்
 வேதியியல்
 விலங்கியல்

கலைப் பிரிவு 

 பெங்காலி
 ஆங்கிலம்
 சமஸ்கிருதம்
 வரலாறு.
 புவியியல்
 அரசியல் அறிவியல்
 தத்துவம்
 கல்வி
 உருது
 ஹிந்தி
 சமூகவியல்

அங்கீகாரம் 
இக்கல்லூரி பல்கலைக்கழக மானியக் குழுவால் அங்கீகரிக்கப்பட்டுள்ளது . 2007 ஆம் ஆண்டில் இது தேசிய மதிப்பீடு மற்றும் அங்கீகார கவுன்சிலால் (என்ஏஏசி) பி + (பழைய தர நிர்ணயம்)  பெற்றுள்ளது

2016 ஆம் ஆண்டில், தேசிய மதிப்பீடு மற்றும் அங்கீகார கவுன்சிலின் (என்ஏஏசி) புதிய தர நிர்ணய முறைப்படி பி  தரம் வழங்கப்பட்டு மீண்டும் அங்கீகாரம் பெற்றுள்ளது.

ரவீந்திரபாரதி பல்கலைக்கழகத்தின் ஆய்வு மையம் 
இந்த கல்லூரியில் இரவீந்திரபாரதி பல்கலைக்கழகத்தின் கீழ் வரலாறு, வங்காளம் மற்றும் ஆங்கிலம் ஆகிய முதுகலை படிப்புகளுக்கான ஆய்வு மையம் அமைக்கப்பட்டுள்ளது.

மேலும் காண்க 

 கல்கத்தா பல்கலைக்கழகத்துடன் இணைக்கப்பட்ட கல்லூரிகளின் பட்டியல்
 இந்தியாவில் கல்வி
 மேற்கு வங்காளத்தில் கல்வி

மேற்கோள்கள் 

Coordinates on Wikidata
மேற்கு வங்காளத்திலுள்ள மகளிர் கல்லூரிகள்
சிவநாத் சாஸ்திரி கல்லூரி

சிவநாத் சாஸ்திரி கல்லூரி என்பது இந்தியாவின் மேற்கு வங்காள மாநிலத்தின் கொல்கத்தாவில் 1879 ஆம் ஆண்டில் நிறுவப்பட்ட பெண்களுக்கான இளங்கலை கல்லூரியாகும்,  தென்நகர காலைக் கல்லூரி( south city morning)  என்று பிரபலமாக குறிப்பிடப்படும் இக்கல்லூரி கொல்கத்தா பல்கலைக்கழகத்துடன் இணைக்கப்பட்டுள்ளது . 

வங்காளத்தின் புகழ்பெற்ற பிரம்ம சமூக சீர்திருத்தவாதியான மறைந்த பண்டிட்  சிவநாத் சாஸ்திரி பாரம்பரியத்தையும் பெருமையையும் நினைவுகூரும் வகையில் இப்பெயர் பெற்றுள்ளது. இது ஹெராம்பா சந்திரா கல்லூரி (பொதுவாக தென்நகர பகல் கல்லூரி என்று அழைக்கப்படுகிறது) மற்றும் பிரபுல்லா சந்திரா கல்லூரி (பிரபலமாக தென்நகர மாலைக்கல்லூரி என்று அழைக்கப்படுகிறது) ஆகியவைகளுடன் தன் கல்லூரி வளாகத்தை பகிர்ந்துகொண்டுள்ளது.

வரலாறு 
வங்காளத்தின் பழமையானதும் முதல் தர கல்லூரிகளில் ஒன்றானதுமான இக்கல்லூரி,1879 ஆம் ஆண்டில் மறைந்த ஆனந்த மோகன் போஸ் தலைமையில் நிறுவப்பட்டது. மனிதநேயம் மற்றும் ஒரு சில அறிவியல் பாடங்களில் கற்பித்தலைத் தவிர, இளங்கலை மட்டம் வரை முழு அளவிலான வணிகக் கல்விக்கான ஏற்பாடுகளையும் கொண்டுள்ள இக்கல்லூரியானது கொல்கத்தாவில் உள்ள பெண் மாணவர்களிடையே வணிகக் கல்வியை வழங்குவதில் முன்னணியான ஒன்றாக விளங்கிவருகிறது.

துறைகள்

வணிகப்பிரிவு 

 வணிகம் (கவுரவப்பட்டம் மற்றும் பொது)
 கணக்கியல் (கவுரவப்பட்டம் மற்றும் பொது)

கலைப்பிரிவு 

 வங்காளம் (கவுரவப்பட்டம் மற்றும் பொது)
 ஆங்கிலம் (கவுரவப்பட்டம் மற்றும் பொது)
 வரலாறு (கவுரவப்பட்டம் மற்றும் பொது)
 அரசியல் அறிவியல் (கவுரவப்பட்டம் மற்றும் பொது)
 புவியியல் (கவுரவப்பட்டம் மற்றும் பொது)

சிறப்புகள் 
இக்கல்லூரியின் நூலகம் இதன் சிறப்புகளில் ஒன்றாகும். 1961 ஆம் ஆண்டில் இருந்தே மிக நேர்த்தியான, வளமான புத்தகங்களின் தொகுப்பைக் கொண்டிருந்த இது, தற்போது கல்லூரியில் கற்பிக்கப்படும் அனைத்து பாடங்கள் மற்றும் தொடர்புடைய பாடங்கள் கொண்ட 41,000க்கும் மேற்பட்ட நூல்களை கொண்டுள்ளது.

இந்நூலகம் ஐந்து தனித்தனி அலகுகளைக் கொண்டுள்ளது: 

 மைய நூலகம் 
 கவுரவப்பட்ட நூலகம் 
 பணியாளர் அறை நூலகம் 
 புவியியல் துறை நூலகம்  மற்றும் 
 தாவரவியல் துறை நூலகம்.

அங்கீகாரம் 
இந்த சாஸ்திரி கல்லூரியானது பல்கலைக்கழக மானியக் குழுவினால் அங்கீகரிக்கப்பட்டுள்ளது. தேசிய மதிப்பீடு மற்றும் அங்கீகார கவுன்சில் (என்ஏஏசி) அங்கீகாரமும் இந்த கல்லூரிக்கு வழங்கப்பட்டுள்ளது

குறிப்பிடத்தக்க முன்னாள் மாணவர்கள் 

 இந்திராணி தத்தா
 கொனீனிகா பானர்ஜி

மேற்கோள்கள் 

Coordinates on Wikidata
மேற்கு வங்காளத்திலுள்ள மகளிர் கல்லூரிகள்
இலந்தனம் ஆக்சிசல்பைடு

இலந்தனம் ஆக்சிசல்பைடு (Lanthanum oxysulfide) என்பது La2O2S என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இலந்தனம், கந்தகம், ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறாது.

தயாரிப்பு
750 ° செல்சியசு வெப்பநிலையில் ஆக்சிசன் வாயுவை செலுத்தி  இலந்தனம்(III) சல்பேட்டை புடமிட்டால் இலந்தனம் ஆக்சி சல்பேட்டு உருவாகும்:

இதன் விளைவாக உருவாகும் விளைபொருளுடன் ஐதரசன் வாயுவைச் சேர்த்து சூடாக்கி குறைத்தல் வினைக்கு உட்படுத்தினால் இலந்தனம் ஆக்சிசல்பைடு கிடைக்கும்:

பண்புகள்
இலந்தனம் ஆக்சிசல்பைடு மஞ்சள் கலந்த-வெள்ளை நிறத்தில் அறுகோண படிகங்களாகக் காணப்படுகிறது.

பயன்கள்
இலந்தனம் ஆக்சிசல்பைடு சீரொளி அறிவியலில் பயன்படுத்தப்படுகிறது.

மேற்கோள்கள்

இலந்தனம் சேர்மங்கள்
சல்பைடுகள்
கந்தகச் சேர்மங்கள்
அரசு கலை அறிவியல் கல்லூரி, தென்னாங்கூர்

அரசு கலை அறிவியல் கல்லூரி, தென்னாங்கூர் (Government Arts and Science College, Thennangur) என்பது திருவண்ணாமலை மாவட்டத்தில் செயல்படும் அரசு கலை அறிவியல் இருபாலர் கல்லூரி ஆகும். இக்கல்லூரி 2010-11ஆம் கல்வி ஆண்டு முதல் செயல்படுகிறது. இக்கல்லூரி வேலூர் திருவள்ளுவர் பல்கலைக்கழக இணைவுப் பெற்றது.

துறைகள் 
தமிழ்
 ஆங்கிலம்
 விலங்கியல்
 உயிர்வேதியியல் 
 கணிதம்
 வேதியியல்
 வணிகவியல்
 கணினி அறிவியல்
 கணிதம்

படிப்புகள்

இளநிலை 
 தமிழ்
 ஆங்கிலம்
 வணிகவியல்
 இயற்பியல்
 கணிதம்
 கணினி அறிவியல்
 உயிர்வேதியியல்
 விலங்கியல்

முதுநிலை 

 வணிகவியல்
 கணிதம்

மேற்கோள்கள் 

திருவண்ணாமலை மாவட்ட பல்கலைக்கழகங்களும் கல்லூரிகளும்
சரோஜினி பாலநந்தன்

சரோஜினி பாலநந்தன் (Sarojini Balanandan)(15 மே 1938 - 29 ஆகத்து 2023) கேரளாவைச் சேர்ந்த ஓர் இந்திய அரசியல்வாதி ஆவார். இவர் அனைத்திந்திய ஜனநாயக மாதர் சங்கத்தின் முக்கியத் தலைவராகவும், இந்திய பொதுவுடமைக் கட்சியின் (மார்க்சிஸ்ட்) கேரள மாநிலக் குழு உறுப்பினராகவும் பணியாற்றியுள்ளார். சரோஜினியின் கணவர் இ. பாலநந்தனும் பொதுவுடமைக் கட்சியின் அரசியல்வாதி ஆவார்.

வாழ்க்கை 
சரோஜினி 1938ஆம் ஆண்டு மே 15ஆம் தேதி கேரள மாநிலம் கொல்லத்தில் உள்ள சக்திகுளங்கராவில் கேசவன் மற்றும் நாராயணி ஆகியோருக்கு மகளாகப் பிறந்தார். கொல்லத்தில் உள்ள எஸ். என். மகளிர் கல்லூரியில் இடைநிலைப் படிப்பை முடிப்பதற்கு முன், 1 செப்டம்பர் 1957இல் இ பாலநந்தனை மணந்தார். சிறீசித்ரா ஆலையில் நடந்த தொழிலாளர் வேலைநிறுத்தம் காரணமாக பாலநந்தன் சில நாட்கள் வீட்டை விட்டு வெளியில் இருக்க வேண்டியதாயிற்று. இதற்கிடையில், சரோஜினி ஆலுவாவில் உள்ள அசோகா நூற்பாலைத் தொழிலாளர் கூட்டுறவுச் சங்கத்தில் எழுத்தராக வேலைக்குச் சேர்ந்தார். பாலநந்தன் தனது சுயசரிதையில், சரோஜினி நெருக்கடி நிலையின் போது வீட்டுத் தேவைகளைப் பூர்த்தி செய்வதற்காக எருமைகள் மற்றும் மாடுகளை வளர்த்து, பால் பண்ணையாளராகவும் பணியாற்றினார் எனத் தெரிவித்துள்ளார். இந்த நேரத்தில், இவர் எந்த தொழிற்சங்கத்திலும் அலுவலகப் பொறுப்பாளராக இல்லை. இருப்பினும், இவர் தொழிலாளர்களின் உரிமைப் போராட்டங்களிலும், உழைக்கும் குடும்பங்களில் பெண்களை ஒழுங்கமைப்பதிலும் முன்னணியிலிருந்தார். 1970களில், எர்ணாகுளத்தில் சில மொத்த வியாபாரிகள் அத்தியாவசியப் பொருட்களைப் பதுக்கி வைத்திருந்ததை எதிர்த்து, சரோஜினி உள்ளிட்ட பெண்கள் ஆர்வலர்கள் போராடினர். போராட்டத்தில் கலந்து கொண்ட பெண் தலைவர்களைக் கடைக்காரர்கள் மற்றும் குண்டர்கள் அடித்து, கடையின் கதவுகளை மூடி உள்ளே வைத்துப் பூட்டினர். வேலைநிறுத்தம் மக்களின் ஆதரவைப் பெற்றதால் வியாபாரிகள் விலையைக் குறைக்க வேண்டிய கட்டாயம் ஏற்பட்டது. 1986ஆம் ஆண்டு பொதுவுடமை கட்சியின் அனைத்திந்திய வேலைநிறுத்தத்தின் ஒரு பகுதியாக நடைபெற்ற தொழிலாளர் பேரணியில் கலந்து கொண்டபோது சரோஜினி தாக்கப்பட்டார். கை எலும்பு முறிந்து பல நாட்கள் மருத்துவமனையிலிருந்தார். களமசேரியின் முதல் பெண் நிர்வாகி சரோஜினி ஆவார். இவர் 1979 முதல் 1984 காலகட்டத்தில் களமச்சேரி (இப்போது நகராட்சி) ஊராட்சி மன்றத் தலைவராக இருந்தார். 1983 முதல் 1997 வரை மகளிர் சங்கத்தின் மாநிலத் தலைவராக இருந்த சரோஜினி, இச்சங்கத்தின் அகில இந்தியத் துணைத் தலைவராகவும் நீண்ட காலம் பணியாற்றினார். 1985ல் இந்தியப் பொதுவுடமை கட்சி-மார்க்சிஸ்ட் மாநிலக் குழு உறுப்பினரானார். இவர் 27 ஆண்டுகள் இந்தப் பதவியிலிருந்தார். இதற்கிடையில், 1996 முதல் 2001 வரை, இவர் மாநில சமூக நல வாரியத்தின் தலைவராக பணியாற்றினார். 2012ஆம் ஆண்டு மாநிலக் குழுவிலிருந்து சரோஜினி தனது உடல்நிலை காரணமாகப் பதவி விலகினார். கோவிட் பெருந்தொற்று நோயின் போது பரவூரில் உள்ள தனது மகள் வீட்டில் ஓய்வெடுத்துக் கொண்டிருந்தபோது, கட்சியால் அழைப்பு விடுக்கப்பட்ட வேலைநிறுத்தத்தில் கலந்துகொண்டார். சரோஜினி 29 ஆகத்து 2023 அன்று தனது 85வது வயதில் இறந்தார்.

மேற்கோள்கள் 

கேரள அரசியல்வாதிகள்
மலையாள அரசியல்வாதிகள்
2023 இறப்புகள்
1938 பிறப்புகள்
சுவாமி நிசுவாம்பலானந்தா பெண்கள் கல்லூரி

சுவாமி நிசுவாம்பலானந்தா பெண்கள் கல்லூரி என்பது இந்தியாவின் மேற்கு வங்காளத்தின் பத்ரகாளியில் 1978 ஆம்  ஆண்டில் நிறுவப்பட்ட ஒரு இளங்கலை மகளிர் கல்லூரியாகும். இக்கல்லூரியானது கொல்கத்தா பல்கலைக்கழகத்துடன் இணைக்கப்பட்டுள்ளது.

துறைகள்

கலை மற்றும் வணிகப்பிரிவு 

 பெங்காலி
 ஆங்கிலம்
 சமஸ்கிருதம்
 வரலாறு.
 அரசியல் அறிவியல்
 தத்துவம்
 பொருளாதாரம்
 வணிகம்

அங்கீகாரம் 
இக்கல்லூரி பல்கலைக்கழக மானியக் குழுவால் அங்கீகரிக்கப்பட்டுள்ளது . மேலும் இந்த கல்லூரி 2016 ஆம் ஆண்டில் தேசிய மதிப்பீடு மற்றும் அங்கீகார கவுன்சிலால் (NAAC) "பி"  தகுதியில் அங்கீகாரம் பெற்றுள்ளது.

மேற்கோள்கள் 

Coordinates on Wikidata
மேற்கு வங்காளத்திலுள்ள மகளிர் கல்லூரிகள்
கிரிஜா ராகவன்

கிரிஜா ராகவன் (Girija Raghavan) என்பவர் தமிழ்நாட்டில் சென்னையைச் சேர்ந்த எழுத்தாளரும் பெண்ணியவாதியும் ஆவார். இவர் “லேடிஸ் ஸ்பெசல்” என்னும் பெண்கள் மாத இதழின் ஆசிரியர் ஆவார்.

இளமையும் பணியும் 
கிரிஜா கிருஷ்ணகிரி மாவட்டம் ஓசூரில் 1954ஆம் ஆண்டு பிறந்தார். இவர் கல்லூரி படிப்பினை சென்னை வைஷ்ணவா கல்லூரியில் முடித்துள்ளார். பொதுத்துறை வங்கியில் 15 ஆண்டுகள் பணி புரிந்துள்ளார்.

சமூக சேவை 
வங்கி ஊழியராக பணி புரிந்த இவர் பெண்கள் குறித்து முன்னணி பத்திரிக்கைகளில் பல கட்டுரைகளையும் தொலைக்காட்சி நிகழ்ச்சிகளிலும் கலந்துள்ளார். 1997ஆம் ஆண்டு முதல் இவர் “லேடீஸ் ஸ்பெஷல்” இதழின் ஆசிரியரகவும் உள்ளார்.

மேற்கோள்கள்

பெண்ணிய எழுத்தாளர்கள்
தெற்குச் சமவெளி கல்லூரி

தெற்குச் சமவெளி கல்லூரி என்பது மேற்கு வங்காள அரசின் வேண்டுகோளின் பேரில், ஆகஸ்ட் 1961 ஆம் ஆண்டில் டாக்டர் பிதான் சந்திர ராய் அவர்களால் மலைப்பகுதி பெண்களின் முன்னேற்றத்திற்காக லோரெட்டோ கல்லூரி என டார்ஜிலிங் பகுதியில்  பெண்கள் கல்லூரியாக நிறுவப்பட்டது.  ஆரம்பத்தில் அக்கல்லூரியின் தாயமைப்பான புனித கன்னி மேரி நிறுவனத்தின் ஐரிசு கிளை இக்கல்லூரியின் நிர்வாகத்தை கவனித்துக் கொள்ள ஒப்புக்கொண்டாலும்  போதிய பணியாளர்கள் இல்லாததால், இக்கல்லூரியை மேற்கு வங்க அரசிடம் ஒப்படைக்கப்பட்டது. தொடர்ந்து இக்கல்லூரி  தெற்குச் சமவெளி கல்லூரி என பெயர் மாற்றப்பட்டது. 

"பொறுப்பான" சுதந்திரத்தைப் பயன்படுத்துவதற்கான வளர்ச்சியை ஊக்குவித்தல், மனித ஆளுமைக்கு மரியாதை மற்றும் உண்மையான மதிப்புகளைப் பாராட்டுதல் போன்ற நோக்கங்களை முதன்மையாகக் கொன்டு இக்கல்லூரி இயங்கிவருகிறது.

அங்கீகாரம் 
2016 ஆம் ஆண்டில் இக்கல்லூரி தேசிய மதிப்பீடு மற்றும் தரச்சான்று அவையால் (NAAC)  'ஏ' தர அங்கீகாரம் பெற்றுள்ளது.

கல்லூரியின் சார்பாக வெளியிடப்படும் இதழின் பெயர் சூழல் (லத்தீன்:Contextures) என்பதாகும்.  இந்த இதழில் ஆங்கிலம், நேப்பாளி, பெங்காலி மற்றும் இந்தி மொழிகளில் உள்ளடக்கங்கள் உள்ளன, இது மாணவர்களின் இலக்கிய திறன்களை வெளிப்படுத்த உதவ நடத்தப்படுகிறது.

படத்தொகுப்பு

மேற்கோள்கள் 

Coordinates on Wikidata
மேற்கு வங்காளத்திலுள்ள மகளிர் கல்லூரிகள்
தெற்கு கொல்கத்தா பெண்கள் கல்லூரி

தெற்கு கொல்கத்தா பெண்கள் கல்லூரி என்பது இந்தியாவின் கொல்கத்தாவிலுள்ள ஒரு இளங்கலை மகளிர் கல்லூரியாகும். இக்கல்லூரி கொல்கத்தா பல்கலைக்கழகத்துடன் இணைக்கப்பட்டுள்ளது.

பெல்தலா பெண்கள் கல்விச் சங்கத்தின் முன்முயற்சியின் பேரில் இந்த தெற்கு கொல்கத்தா பெண்கள் கல்லூரியானது ஜூலை 1932 இல் நிறுவப்பட்டது. மேற்கு வங்க அரசின் தாராள மனப்பான்மை மற்றும் ஆசிரியர் மற்றும் ஆசிரியர் அல்லாத பணியாளர்களின் தனிப்பட்ட பங்களிப்பு மற்றும் கடின உழைப்பு காரணமாக, கல்லூரி இயங்கிவரும் தற்போதைய வளாகத்தை 1987 ஆம் ஆண்டில் கையகப்படுத்தியுள்ளனர்.

வழங்கப்படும் படிப்புகள் 
இக்கல்லூரியில் வங்காளம், கல்வி, ஆங்கிலம், வரலாறு, பத்திரிகை மற்றும் வெகுஜன தொடர்பு, தத்துவம், அரசியல் அறிவியல், சமஸ்கிருதம் மற்றும் சமூகவியல் ஆகியவற்றில் இளங்கலை(கவுரவம்) படிப்புகளையும், இளம் அறிவியல் பட்டப்படிப்புகளையும் (புவியியல், பொருளாதாரம், தாவரவியல், உயிரியல், உயிரியல் மற்றும் உயிரியல் பாடங்களில்)  பயிற்றுவிக்கப்படுகிறது.

வசதிகள் 
இக்கல்லூரியில் மாணவிகளுக்கு கீழ்க்கண்ட வசதிகள் வழங்கப்பட்டுவருகிறது. 

 அனைத்து பாடங்களுக்கும் புத்தகங்கள் கொண்ட மத்திய நூலகம் உள்ளது. 
 குறைந்த விலையில் ஆரோக்கியமான உணவை வழங்கும் கல்லூரிக்கு சொந்தமான உணவகம்.
 ஒவ்வொரு பருவத்திற்கும் சுமார் 50 மாணவர்கள் தங்கக்கூடிய சொந்த விடுதி வசதி 
 கல்லூரி மாணவர்களுக்காக அதன் சொந்த உடற்பயிற்சிக் கூடத்தைக் கொண்டுள்ளது.
 புவியியல், இதழியல், வேதியியல், தாவரவியல், விலங்கியல் மற்றும் உளவியல் ஆகியவற்றைப் படிக்கும் மாணவர்களுக்கான பெரிய ஆய்வகங்கள்

வரலாறு 
1956 ஆம் ஆண்டில், தெற்கு கொல்கத்தா பெண்கள் கல்லூரியானது ஒரு சுயாதீன கல்வி நிறுவனமாக மாற்றப்பட்டு,  கொல்கத்தா பல்கலைக்கழகத்தால் இணைக்கப்பட்டது. அதிலிருந்து, இக்கல்லூரி வளர்ந்து விரிவடைந்து, கலை, அறிவியல் மற்றும் வர்த்தகம் போன்ற பல்வேறு துறைகளில் இளங்கலை மற்றும் முதுகலை படிப்புகளை வழங்கிவருகிறது.

பல ஆண்டுகளாக, இக்கல்லூரி அப்பகுதி கல்வி நிறுவனங்களில் கல்வியில் சிறந்து விளங்கியதற்காக நற்பெயரைப் பெற்றுள்ளது. பல்வேறு துறைகளில் குறிப்பிடத்தக்க பங்களிப்புகளை வழங்கிய பல முன்னாள் மாணவர்களை உருவாக்கியுள்ளது. இப்பகுதியில் பெண்களின் கல்வி மற்றும் அதிகாரமளிப்பை கல்வி மூலம் மேம்படுத்துவதிலும்   இப்பகுதியில் பல சமூக மற்றும் கலாச்சார முயற்சிகளில் முன்னணியில் உள்ளது.

மேலும் காண்க 

 கல்கத்தா பல்கலைக்கழகத்துடன் இணைக்கப்பட்ட கல்லூரிகளின் பட்டியல்
 இந்தியாவில் கல்வி
 மேற்கு வங்காளத்தில் கல்வி

மேற்கோள்கள் 

Coordinates on Wikidata
மேற்கு வங்காளத்திலுள்ள மகளிர் கல்லூரிகள்
கொல்கத்தாவில் உள்ள கல்வி நிறுவனங்கள்
பாரத சுந்தரி

பாரத் சுந்தரி (Bharat Sundari) இந்தியாவின் தேசிய அழகி போட்டி ஆகும். இப்போட்டி 1968 முதல் 1975 வரை இப்போட்டியில் வெற்றி பெற்றவர் உலக அழகி போட்டியில் பங்கேற்றனர்.

பிரிவுகள் 
பாரத சுந்தரி போட்டி இரண்டு பிரிவுகளின் கீழ் நடைபெற்றது.

 செல்வி (மணமாகதவர்)
 திருமதி (மணமானவர்)

பாரத சுந்தரி இரண்டு நிலைகளில் நடைபெறுகிறது.

 மாநில அளவிலான போட்டி
 தேசிய அளவிலான போட்டி

தகுதி வரம்பு 

 செல்வி

உயரம் 5'2" மற்றும் அதற்கு மேல் (வடகிழக்கு இந்தியாவிற்கு 5'0) · வயது 16-35 (திசம்பர் 1, 2019 நிலவரப்படி)

 திருமதி

உயரம் 5'2" மற்றும் அதற்கு மேல் (வடகிழக்கு இந்தியாவிற்கு 5'0) · வயது 18-50 வயது (31 திசம்பர் 2019 தேதியின்படி)

வரலாறு 
பாரத சுந்தரியின் முதல் போட்டி 1968-இல் நடைபெற்றது. ஜேன் கோயல்ஹோ பாரத் சுந்தரி போட்டியில் முதல் வெற்றியாளராக முடிசூட்டப்பட்டார். இவர் 1968ஆம் ஆண்டில் நடைபெற்ற உலக அழகிப் போட்டியில் இந்தியாவைப் பிரதிநிதித்துவப்படுத்தினார்.

வெற்றியாளர்கள்

உலக அழகிக்கான பிரதிநிதிகள் 

 1971 மற்றும் 1974ஆம் ஆண்டுகளில் உலக அழகி போட்டிக்கு பிரதிநிதிகள்

பசிபிக் ராணி போட்டியாளர்கள் 
1967-இல், ஈவ்ஸ் வீக்லி இந்தியா அழகி இந்தியாவின் சார்பில் கலந்துகொண்டவர்.

மேற்கோள்கள் 

இந்திய விருதுகள்
அகுரி

அகுரி என்பது இந்தியாவின் பார்சி மக்களால் செய்யப்படும் ஒரு வகை முட்டை உணவாகும். இதில் முட்டையுடன் மசாலாக்கள் சேர்த்து வதக்கப்பட்டு காரமான சுவையுடன் செய்யப்படுகிது.    அகுரியில் முட்டையானது மிதமான சூட்டில் வழிந்தோடும் வகையில் பாதி வெந்த நிலை வரை சமைக்கப்படுகிறது; முழுவதும் வேகுமாறு சமைக்கப்படுவதில்லை. இதில் உணவின் முதன்மைச் சுவைக்காக வதக்கிய வெங்காயம் சேர்க்கப்படுகிறது. அதனுடன் இஞ்சி, கொத்தமல்லி, நறுக்கிய மிளகாய் மற்றும் கருப்பு மிளகு போன்ற மசாலாக்களும் தூவப்படுகின்றன.  நவீன காலத்தில் அகுரியுடன் பாலாடைகளைச் சேர்க்கும் வழக்கமும் உள்ளது. ஒவ்வொரு குடும்பத்தினரும் வெவ்வேறு வகைகளில் அகுரியைச் சமைக்கின்றனர். அதில் சேர்க்கப்படும் சேர்மானங்கள் வேறுபட்டாலும் அதை சமைக்கப்படும் நிலையானது (பாதி வேகவைத்த நிலை) ஒரே மாதிரியாக உள்ளது. அகுரியைச் சமைப்பதற்கு சில நிமிடங்களே ஆகும். அகுரி பாரம்பரியமாக பாவ் ரொட்டி அல்லது இரட்டை ரொட்டியுடன் அல்லது தவா பாராத்தாவுடன் சேர்த்து பரிமாறப்படுகிறது. தற்காலத்தில் சோறு போன்ற பல்வேறு வகை முதன்மை உணவுகளுடன் துணைக் கறியாகச் சேர்த்து சாப்பிடும் வழக்கமும் ஏற்பட்டுள்ளது.

அகுரியின் அதிக பிரபலமில்லாத வகை பருச்சி அகுரி ஆகும், இதில் மற்ற மசாலாப் பொருட்களுடன் கூடுதலாக முந்திரி, பாதாம் கொட்டைகள் மற்றும் உலர் திராட்சை போன்ற உலர் பழங்களும் பயன்படுத்தப்படுகின்றன. இந்த உணவு குஜராத்தில் உள்ள பருச் நகரத்திலிருந்து தோன்றியதாகக் கூறப்படுகிறது, எனவே இந்தப் பெயரைப் பெற்றது.

இது தவிர லீலா லாசன் அகுரி வகையும் சில பகுதிகளில் செய்யப்படுகிறது. குறிப்பாக இந்த வகை அகுரி குளிர்காலங்களில் செய்யப்படுகிறது இதில் முட்டையுடன் அதிக அளவு லீலா லாசன் (பச்சைப் பூண்டு பற்கள்) சிறு சிறு துண்டுகளாக நறுக்கி முட்டைக் கலவையுடன் சேர்த்து சமைக்கப்படுகின்றன.

முட்டை புர்ஜி என்பது இந்திய துணைக்கண்டத்தின் பல பகுதிகளில் சாப்பிடப்படும் இதே போன்ற ஒரு முட்டை உணவாகும். அகுரி, முட்டை புர்ஜியில் பயன்படுத்தப்படும் உட்பொருட்கள் கிட்டத்தட்ட ஒரே மாதிரியாக உள்ளன. ஆனால் சமைக்கும் முறை வேறுபடுகிறது. இந்திய வதக்கிய முட்டை வகை உணவுகளை நன்கு அறிந்தவர்கள், முட்டை புர்ஜியும் அகுரியும் கிட்டத்தட்ட ஒரே மாதிரியானவை ஆனால் சுவையில் வேறுபட்ட உணவுகள் என்று தெரிவிக்கின்றனர்.

அகுரி உணவுகள் சேமித்து வைப்பதற்கு ஏற்றவையல்ல, இதனை சமைத்த உடனே பரிமாறி சாப்பிட வேண்டும். தாமதமாகச் பரிமாறினால் முட்டை உலர்ந்து தண்ணீர் விடுகிறது. அகுரியை மீண்டும் சூடாக்குவது இதன் சுவையைப் பாதிக்கிறது. ஏனெனில் பாதி வெந்த நிலையில் உள்ள முட்டை மீண்டும் சூடாக்கப்படும் போது நன்கு சமைக்கப்பட்டு விடுவதால் அகுரியின் சுவை முட்டை புர்ஜியின் சுவைக்கு மாறிவிடுகிறது.

உசாத்துணைகள் 

இந்திய உணவுகள்
சிம்னாந்தெமம் அமிக்டாலினம்

சிம்னாந்தெமம் அமிக்டாலினம் (Gymnanthemum amygdalinum) என்பது சூரியகாந்திக் குடும்பத்திலுள்ள ஒரு வகை பூக்கும் தாவரச் சிற்றினமாகும். இத்தாவரயினம் குறித்த முதல் ஆவணக்குறிப்பு, 1843ஆம் ஆண்டு வெளிவந்துள்ளது. ஆப்பிரிக்கா, தென்னமரிக்கா நாடுகளின் அகணிய தாவரமாக இவ்வினம் உள்ளது. இத்தாவரம் பாரம்பரிய மருத்துவத்தில் உயர் இரத்த அழுத்த நோயிற்க்குரிய மருத்துவ ஆய்வுகளில் பயன்படுகிறது.

மேற்கோள்கள்

இதையும் காணவும் 
மூலிகைப் பட்டியல் (தமிழ்நாடு)

சூரியகாந்திக் குடும்பம்
தாவரவியல் பெயருடையக் கட்டுரைகள்
மலாக்கா மாநிலத்தின் சின்னம்

மலாக்கா மாநிலச் சின்னம் (ஆங்கிலம்: Coat of arms of Malacca) என்பது மலாக்கா மாநிலத்தின் அதிகாரப்பூர்வமான சின்னம் ஆகும். 1946-ஆம் ஆண்டு, பிரித்தானிய காலனித்துவ காலத்தில் மலாயா கூட்டமைப்பு மாநிலங்கள் எனும் அமைப்புடன்; நீரிணை குடியேற்ற மாநிலமான மலாக்கா மாநிலம் இணைந்த போது இந்த மாநிலச் சின்னம் அறிமுகமானது. இந்தச் சின்னம் ஐரோப்பிய எரால்டிக் வடிவமைப்புகளை (Heraldic Designs) சார்ந்தது. 

சின்னத்தில் உள்ள சிவப்பு, வெள்ளை, மஞ்சள், நீலம் ஆகிய நான்கு வண்ணங்கள்; மலாக்கா மலேசியாவின் ஒரு  பகுதியாக இருப்பதைக் குறிக்கிறது. சிகரத்தில் உள்ள நட்சத்திரம் மற்றும் பிறை, மாநிலத்தின் அதிகாரப்பூர்வ மதமான இசுலாம் என்பதைக் குறிக்கிறது. ஐந்து கிரிஸ் கத்திகள் பண்டைய மலாக்கா சுல்தானகத்தில் புகழ்பெற்ற ஆங் துவா, ஆங் ஜெபாட், ஆங் கஸ்தூரி, ஆங் லெக்கிர், ஆங் லெக்கியூ எனும் ஐந்து போர்வீரர்களைக் குறிக்கின்றன.

பொது
மாநிலத்தின் முதல் ஆட்சியாளரான பரமேசுவரா, சிங்கப்பூர் இராச்சியத்தில் இருந்து தம்முடைய பரிவாரங்களுடன் மலாக்கா வந்த போது, தம்முடைய வேட்டை நாய் ஒரு சருகுமான் தாக்கி, அதை ஆறுக்குள் தள்ளியதை நினைவுபடுத்தும் வகையில் இரண்டு கஞ்சில் சருகுமான்கள் காட்சிப்படுத்தப் படுகின்றன. 

அந்தச் சம்பவத்தை ஒரு நல்ல சகுனமாகக் கருதி, அதன் கீழ் ஓர் இராச்சியத்தை தோற்றுவிக்க பரமேசுவரா முடிவு செய்தார். அவர் அப்போது சாய்ந்த இருந்த மலாக்கா மரத்தின் பெயரையே அந்த இடத்திற்கு பெயரிட முடிவு செய்தார். எனவே அந்த மரம் மலாக்கா சின்னத்தில் சித்தரிக்கப்பட்டுள்ளது.

வரலாற்று அரசு சின்னங்கள்

மலாக்கா மாநகரச் சின்னம்

மேற்கோள்கள்

வெளி இணைப்புகள்

மலாக்கா
போத்ரியோக்லைன் உகாண்டென்சிசு

போத்ரியோக்லைன் உகாண்டென்சிசு (தாவரவியல் வகைப்பாடு: Bothriocline ugandensis) என்பது  சூரியகாந்திக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 1702 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “போத்ரியோக்லைன்” பேரினத்தில், 61 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1981 ஆம் ஆண்டு வெளிவந்துள்ளது. ஆப்பிரிக்கக் கண்டத்திலுள்ள புருண்டி, கென்யா, உருவாண்டா, உகாண்டா, சாயிர்  ஆகிய நாடுகளின் அகணிய தாவரமாக இவ்வினம் உள்ளது. இத்தாவரம் பாரம்பரிய மருத்துவத்தில் பயன்படுத்தப்பட்டதால், உயர் இரத்த அழுத்த நோயிற்க்குரிய மருத்துவ ஆய்வுகளில் பயன்படுகிறது.

மேற்கோள்கள்

இதையும் காணவும் 
மூலிகைப் பட்டியல் (தமிழ்நாடு)

தாவரவியல் பெயருடையக் கட்டுரைகள்
சூரியகாந்திக் குடும்பம்
சகோதரி நிபேதிதா பெண்களுக்கான அரசு பொதுப் பட்டக் கல்லூரி

சகோதரி நிபேதிதா பெண்களுக்கான அரசு பொதுப் பட்டக் கல்லூரி என்பது சுதந்திரத்திற்குப் பிறகு இந்தியாவின் மேற்கு வங்காளத்தில் நிறுவப்பட்ட முதல் அரசு பெண்கள் பட்டப்படிப்பு கல்லூரியாகும். 16.07.2015 அன்று மேற்குவங்க முதலமைச்சர் மம்தா பானர்ஜியால் வங்காளத்தின் முதல் கவர்னர் ஜெனரலின் இல்லமான ஹேஸ்டிங்ஸ் ஹவுஸின் பாரம்பரிய வளாகத்தில் இந்த கல்லூரி ஆரம்பிக்கப்பட்டுள்ளது.

ஆரம்பத்தில் பெண்களுக்கான அரசு பொது பட்டப்படிப்பு கல்லூரி என்று பெயரிடப்பட்ட இந்த கல்லூரி பின்னதாக புகழ்பெற்ற ஸ்காட்லாந்து-ஐரிஷ் பின்னணி கொண்ட சிந்தனையாளரும் எழுத்தாளரும்  சமூக சீர்திருத்தவாதியும் சுவாமி விவேகானந்தரின் சீடரான .சகோதரி நிவேதிதாவுக்கு அர்ப்பணிக்கப்பட்டது. இந்த கல்லூரி கொல்கத்தா பல்கலைக்கழகத்துடன் இணைக்கப்பட்டுள்ளது மற்றும் பல்கலைக்கழக மானியக் குழு (இந்தியா)வின் சட்டப் பிரிவு 2 இன் கீழ் "இளங்கலை பட்டம் வரை கற்பிக்கும் அரசு கல்லூரிகள்" என்று அங்கீகரிக்கப்பட்டுள்ளது.

இக்கல்லூரியில் இளங்கலையில் கவுரவப்படிப்புகளை பயிர்றுவிக்கிறது.

பிற செயல்பாடுகள் 

 நாட்டுநலப்பணித்திட்டம்
 விளையாட்டுகள்
 கலாச்சார நிகழ்ச்சிகள்
 கருத்தரங்குகள்
 வெளியீடுகள்

வசதிகள் 

 நூலகம்
 உணவகம்
 கணினி அறை
 மாணவர் பொது அறை
 முற்றிலும் கணிணிமயமாக்கப்பட்ட வகுப்பறைகள்
 இணைய இணைப்புள்ள வளாகம்
 நோய்வாய்ப்பட்டால் தங்கும் அறை
 குறை தீர்க்கும் பிரிவு
 தொழில் ஆலோசனை
 ஆன்டி ராகிங்
 நிதியுதவிகள்

மேற்கோள்கள் 

மேற்கு வங்காளத்திலுள்ள மகளிர் கல்லூரிகள்
மலாக்கா மாநிலத்தின் கொடி

மலாக்கா மாநிலத்தின் கொடி (ஆங்கிலம்: Flag of Malacca) என்பது மலாக்கா மாநிலத்தின் அதிகாரப்பூர்வமான கொடி ஆகும். மலாக்கா மாநிலம் மலேசியாவின் உறுப்பு மாநிலம் என்பதை வலியுறுத்த மலாக்கா கொடியிலும்; மலேசியக் கொடியின் சிவப்பு, வெள்ளை, மஞ்சள் மற்றும் நீல நிறங்கள் பயன்படுத்தப்படுகின்றன.

மலேசியாவிலும் மலாக்காவிலும் அதிகாரப்பூர்வ மதமான இசுலாம் என்பதைக் குறிக்க தாரகை மற்றும் பிறை வடிவங்கள் பொறிக்கப்பட்டு உள்ளன. மேல் இடது புறத்தில் மஞ்சள் நிறத்தில் பிறை நிலவு; மற்றும் மஞ்சள் ஐந்து புள்ளிகள் கொண்ட தாரகை; அரச நீல பின்னணியில் உள்ளன. மேல் வலது புறம் சிவப்பு நிறத்தையும்; கீழ் பாதி வெள்ளை நிறத்தையும் கொண்டு உள்ளன.

வரலாற்று கொடிகள்

மேற்கோள்கள்

வெளி இணைப்புகள்
Malacca State Flag in Malay
Malacca State Flag in English

மலாக்கா
மலாக்கா
சிலிகுரி மகிளா மகாவித்யாலயா

சிலிகுரி மகிளா மகாவித்யாலயா என்பது இந்திய மாநிலமான மேற்கு வங்காளத்தில் உள்ள டார்ஜிலிங் மற்றும் ஜல்பைகுரி மாவட்டங்களில் அமைந்துள்ள சிலிகுரியில்  1981  ஆண்டில் நிறுவப்பட்ட பெண்கள் கல்லூரியாகும். கலைப்பிரிவில் இளங்கலை படிப்புகளை வழங்கும் இக்கல்லூரி வட வங்காள பல்கலைக்கழகத்துடன் இணைக்கப்பட்டுள்ளது. .

துறைகள்

கலைப்பிரிவு 

 பெங்காலி ( 3 ஆசிரியர்கள்)
 ஆங்கிலம் ( 3 ஆசிரியர்கள்)
 வரலாறு ( 2 ஆசிரியர்கள்)
 புவியியல் ( 2 ஆசிரியர்கள்)
 அரசியல் அறிவியல் ( 4 ஆசிரியர்கள்)
 தத்துவம் ( 1 ஆசிரியர்)
 பொருளாதாரம் ( 1 ஆசிரியர்)
 கல்வி ( 3 ஆசிரியர்கள்)
 சமூகவியல்   ( 1 ஆசிரியர்)

அங்கீகாரம் 
இக்கல்லூரி பல்கலைக்கழக மானியக் குழுவினால் அங்கீகரிக்கப்பட்டுள்ளது .

மேற்கோள்கள் 

Coordinates on Wikidata
மேற்கு வங்காளத்திலுள்ள மகளிர் கல்லூரிகள்
சிறி சிக்சாயதான் கல்லூரி

சிறி சிக்சாயதான் கல்லூரி என்பது இந்தியாவின் கொல்கத்தாவிலுள்ள ஒரு இளங்கலை மகளிர் கலைக் கல்லூரியாகும். 1955 ஆம் ஆண்டு ஜூலை 8 அன்று நிறுவப்பட்டஇக்கல்லூரியானது கொல்கத்தா பல்கலைக்கழகத்துடன் இணைக்கப்பட்டுள்ளது .

வரலாறு 
மேற்கு வங்காளத்தின் மொழி சிறுபான்மையினரான மார்வாடிகளால் நிறுவப்பட்ட இக்கல்லூரி, சிக்சாயதான் என்ற அறக்கட்டளையால் நிர்வகிக்கப்படுகிறது - (சங்கங்கள் பதிவுச் சட்டத்தின் கீழ் பதிவு செய்யப்பட்ட இந்த அறக்கட்டளை முன்னதாக மார்வாரி பாலிகா வித்யாலயா சங்கம் என்று அழைக்கப்பட்டது) இந்த அறக்கட்டளையானது வணிக நோக்கங்களுக்காக அல்லாமல் கல்விச்சேவைக்காக மட்டுமே நடத்தப்படுகிறது.

முதலில் மார்வாரி சமூகத்தின் சிறுமிகளிடையே கல்வியை வழங்கவும் மேம்படுத்தவுமே பயன்பட்ட இக்கல்லூரி தற்போது சாதி, இனம், மதம் அல்லது மொழி ஆகியவற்றைப் பொருட்படுத்தாமல் தகுதியுள்ள அனைத்து பெண் மாணவர்களுக்கும் கல்விச்சேவை புரிந்துவருகிறது.

அங்கீகாரம் 
மொழிவாரி சிறுபான்மை கல்வி நிறுவனமாக, இக்கல்லூரி இந்திய அரசியலமைப்பின் பிரிவு 30 (1) இன் கீழ் பாதுகாப்பைப் பெற்றுள்ளது. தேசிய ஆசிரியர் கல்விக் குழுமத்தின் அங்கீகாரத்தை பெற்றுள்ள இக்கல்லூரி, தேசிய மதிப்பீடு மற்றும் தரச்சான்று அவையால் தரமதிப்பீடும் செய்யப்பட்டுள்ளது

குறிப்பிடத்தக்க முன்னாள் மாணவர் 

 மம்தா பானர்ஜி, மேற்கு வங்க முதலமைச்சர் 
 உஷா கங்குலி, நாடக இயக்குநர் 
 திரினா சஹா, நடிகை

மேற்கோள்கள் 

மேற்கு வங்காளத்திலுள்ள மகளிர் கல்லூரிகள்
யாசுமினம் அங்குலரே

யாசுமினம் அங்குலரே (தாவரவியல் வகைப்பாடு: Jasminum angulare, wild jasmine, angular jasmine) என்பது  முல்லைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில்,  29 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “மல்லிப் பேரினத்தில்” , 201 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது.  சீனா, திபெத், தென்னாப்பிரிக்கா  ஆகிய நாடுகளின் அகணிய தாவரமாக இவ்வினம் உள்ளது. பரிணாம, மரபியல் ஆய்வுகளின் படி, இத்தாவரத்தின் பெயர், Jasminum nudiflorum f. nudiflorum என்ற துணையினமாக மாற்றப்பட்டுள்ளது. பசுமை மாறா புதர் வகைத் தாவரமாகும்.

பேரினச்சொல்லின் தோற்றம் 
அரபி மொழியில்,   யாச(அ)மின் (ياسمين), என்றும்; இந்த அரபிச்சொல்லுக்கு "இனிய நுறுமணமுள்ள தாவரங்கள்" என்பது பொருளாகும்.  பாரசீக மொழியில் யாசுசுமின் (یاسمین)  என்றும்; உருது மொழியில் یاسمینی அல்லது یاسمین بو என்றும் அழைப்பர். மேலும், மல்லிப்பூவின் வாசனை எண்ணெக்கான பெயர்கள், சில கிரேக்க சொற்களோடு (iasme, iasmelaion) ஒப்பீடும் செய்யப்படுகிறது. 1570 ஆம் ஆண்டுகளில், பிரஞ்சு மொழியில் jasmin என்ற சொல்லும், அதற்கு முன்னர் jessemin என்ற சொல்லும் பயன்பாட்டில் இருந்துள்ளன. பிரஞ்சு மொழியில் இருந்து, பல செருமானிய மொழிகளில்  இச்சொல்லின் வேறுபட்ட வடிவங்கள்  தோன்றியது எனலாம்.     பதினாறாம் நூற்றாண்டில் இத்தாவர வகை இங்கிலாந்தில் முதன்முதலாக வளர்க்கப்பட்டதாக அறிய முடிகிறது.

இவற்றையும் காண்க
 மல்லிகை இனங்களின் பட்டியல்
 சங்ககால மலர்கள்

மேற்கோள்கள் 

தாவரவியல் பெயருடையக் கட்டுரைகள்
மல்லிப் பேரினம்
சேத் சூரஜ்முல் ஜலான் மகளிர் கல்லூரி

சேத் சூரஜ்முல் ஜலான் மகளிர் கல்லூரி என்பது இந்தியாவின் மேற்கு வங்காளத்தின் கொல்கத்தாவில் 1954 ஆம் ஆண்டில் நிறுவப்பட்ட  இளங்கலை மகளிர் கல்லூரியாகும். கலை மற்றும் வணிகப்பிரிவுகளில்  பாடங்கள் பயிற்றுவிக்கப்படும் இக்கல்லூரி கொல்கத்தா பல்கலைக்கழகத்துடன் இணைக்கப்பட்டுள்ளது .

வரலாறு 
தொண்டு மற்றும் மத அறக்கட்டளையான சூரஜ்முல் ஜலான் அறக்கட்டளையால் நிர்வகிக்கப்படும் இக்கல்லூரியானது வடக்கு கொல்கத்தாவில் உள்ள குறிப்பிடத்தக்க பெண்கள் கல்லூரிகளில் ஒன்றாக உள்ளது. வங்காளத்தின் சிறந்த தொழிலதிபரான சேத் மோகன்லால் ஜலான் மற்றும் பலர் இணைந்து உருவாக்கிய இந்த அறக்கட்டளையானது மேற்கு வங்கம் மற்றும் இந்தியாவின் பிற பகுதிகளில் அதிக எண்ணிக்கையில் பள்ளிகள், நூலகங்கள் மற்றும் படிப்பகங்களை நிறுவுவதை நோக்கமாகக் கொண்டதாகும். இவரது தந்தையின் நினைவாக இக்கல்லூரிக்கு இப்பெயர் வைக்கப்பட்டுள்ளது.

துறைகள்

கலை மற்றும் வணிகப்பிரிவு 

 வங்காளம்
 ஆங்கிலம்
 சமஸ்கிருதம்
 ஹிந்தி
 வரலாறு
 புவியியல்
 அரசியல் அறிவியல்
 தத்துவம்
 பொருளாதாரம்
 கல்வி
 வணிகம்

அங்கீகாரம் 
இக்கல்லூரி பல்கலைக்கழக மானியக் குழுவினரால் அங்கீகரிக்கப்பட்டுள்ளது .  தேசிய மதிப்பீடு மற்றும் அங்கீகார கவுன்சிலால் (என்ஏஏசி) அங்கீகாரம் பெற்று  பி + தரத்தையும் அடைந்துள்ளது.

மேலும் காண்க 

 கல்கத்தா பல்கலைக்கழகத்துடன் இணைக்கப்பட்ட கல்லூரிகளின் பட்டியல்
 இந்தியாவில் கல்வி
 மேற்கு வங்காளத்தில் கல்வி

மேற்கோள்கள் 

Coordinates on Wikidata
மேற்கு வங்காளத்திலுள்ள மகளிர் கல்லூரிகள்
புளியங்குளம் (முல்லைத்தீவு)

புளியங்குளம் என்பது இலங்கையில் வட மாகாணத்தின்  முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது ஒட்டுசுட்டான் பிரதேச செயலாளர் பிரிவில் அமைந்துள்ளது. இது ஒட்டுசுட்டானுக்கு வடகிழக்கே சுமார் 5 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

முல்லைத்தீவு மாவட்டத்தில் உள்ள ஊர்களும், நகரங்களும்
வித்தியாபுரம்

வித்தியாபுரம் என்பது இலங்கையில் வட மாகாணத்தின்  முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது ஒட்டுசுட்டான் பிரதேச செயலாளர் பிரிவில் அமைந்துள்ளது. இது ஒட்டுசுட்டானுக்கு வடக்கே சுமார் 2 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

முல்லைத்தீவு மாவட்டத்தில் உள்ள ஊர்களும், நகரங்களும்
கலின்சோகா குவாட்ரிரேடியாட்டா

கலின்சோகா குவாட்ரிரேடியாட்டா (தாவரவியல் வகைப்பாடு: Galinsoga quadriradiata) என்பது  சூரியகாந்திக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 1702 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “கலின்சோகா” பேரினத்தில், 12 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1798 ஆம் ஆண்டு வெளிவந்துள்ளது. வட அமெரிக்காவின் தெற்குப்பகுதி, தென்னமரிக்கா நாடுகளின் அகணிய உயிரி|அகணிய தாவரமாக இவ்வினம் உள்ளது. இத்தாவரம் பாரம்பரிய மருத்துவத்தில் பயன்படுத்தப்பட்டதால், உயர் இரத்த அழுத்த நோயிற்க்குரிய மருத்துவ ஆய்வுகளில் பயன்படுகிறது.

மேற்கோள்கள்

இதையும் காணவும் 
மூலிகைப் பட்டியல் (தமிழ்நாடு)

சூரியகாந்திக் குடும்பம்
தாவரவியல் பெயருடையக் கட்டுரைகள்
மலாக்கா பிரித்தானிய முடியாட்சி

மலாக்கா பிரித்தானிய முடியாட்சி (ஆங்கிலம்: Crown Colony of Malacca; மலாய்: Jajahan Mahkota Melaka) என்பது 1946-ஆம் ஆண்டில் இருந்து 1957-ஆம் ஆண்டு வரையில் மலாக்கா மாநிலம்,  பிரித்தானிய முடியாட்சி ஆளுமையின் கீழ் இருந்ததைக் குறிப்பிடுவதாகும். 

ஆங்கிலோ-இடச்சு உடன்படிக்கை, 1824-இன் கீழ் மலாக்கா மாநிலம், பிரித்தானிய இறையாண்மையின் கீழ் வந்தது; 1946-ஆம் ஆண்டு வரை நீரிணை குடியேற்றங்களின் ஒரு பகுதியாகவும் இருந்தது.

பொது

இரண்டாம் உலகப் போரின் போது, 1942 முதல் 1945 வரை மலாக்கா பிரித்தானிய முடியாட்சி, ஜப்பானியர்களால் ஆக்கிரமிக்கப்பட்டது. இரண்டாம் உலகப் போருக்கு பின்னர் நீரிணை குடியேற்ற மாநிலங்கள் கலைக்கப்பட்டன. அதைத் தொடர்ந்து, பினாங்கு, மலாக்கா முடியாட்சி காலனிகளாக உருவெடுத்தன. 

மலாயா கூட்டமைப்புக்குள் இருந்த வெளியேறிய சிங்கப்பூர் மட்டும், மலாயா கூட்டமைப்பு அமைப்பில் இருந்து மாறுபட்ட தனியொரு முடியாட்சி காலனியாக மாறியது.

துங்கு அப்துல் ரகுமான்

1955-ஆம் ஆண்டில், மலாக்காவில் பிரித்தானியர்களின் ஆட்சியின் முடிவு குறித்து விவாதிக்க மலேசியாவின் முதல் பிரதமர் துங்கு அப்துல் ரகுமான் இலண்டனில் ஒரு சந்திப்புக் கூட்டத்தை நடத்தினார். பிரித்தானிய முடியாட்சி மலாக்காவை மலாயா ஒன்றியத்துடன் இணைக்கும்படி கேட்டுக் கொண்டார். 

இதற்குப் பின்னர் மலாயா ஒன்றியம் கலைக்கப்பட்டு மலாயா கூட்டமைப்பு) என அழைக்கப்பட்டது. 31 ஆகஸ்டு 1957-இல், ஐக்கிய இராச்சியத்தில் இருந்து மலாயா சுதந்திரம் பெற்றது. பின்னர் மலாயா கூட்டமைப்பிற்குள் ஒரு பகுதியாக மலாக்கா இணைக்கப்பட்டது. அத்துடன் மலாக்காவின் பிரித்தானிய முடியாட்சித் தகுதியும் ஒரு முடிவிற்கு வந்தது. பின்னர் மலேசியா கூட்டமைப்பு உருவானதும் பிரித்தானிய போர்னியோ பிரதேசங்களுடன் மலேசியக் கூட்டமைப்பில் மலாக்கா சேர்க்கப்பட்டது.

பிரித்தானிய முடியாட்சி ஆளுநர்கள் 

 செப்டம்பர் 1945 - 31 மார்ச் 1946; ஜேம்சு கால்டர்
 1946 - நவம்பர் 1947; எட்வர்ட் விக்டர் கிரேசு டே
 24 நவம்பர் 1947 - 7 மார்ச் 1949; ஜோன் பால்கனர்
 1949; வில்லியம் செசில் டெய்லர்
 25 அக்டோபர் 1949 - 1954; ஜோர்ஜ் எவன்சு கேமரூன்
 20 டிசம்பர் 1950 - 6 சனவரி 1952; ஜோனாதன் எட்கர் மெரிடித்
 18 ஏப்ரல் 1952 - 31 ஆகஸ்ட் 1957; அரோல்ட் ஜோர்ஜ் ஆமெட்
 28 ஆகஸ்டு 1954 - 15 செப்டம்பர் 1954; புல்வார் ரூபர்ட் கேவன் பவுல்
 25 செப்டம்பர் 1956 - பிப்ரவரி 1957; மாரிஸ் ஜோன் ஏவர்ட்
 1957; ஆல்பர்ட் வில்லியம் நிக்கல்சன்

மேற்கோள்கள்

வெளி இணைப்புகள்

மலாக்காவின் வரலாறு
பிரித்தானிய மலாயா
நீரிணை குடியேற்றங்கள்
டி. தாலி

டி. தாலி (T. Tali) ( c. 1943 - 12 பிப்ரவரி 2020) நாகாலாந்தைச் சேர்ந்த ஓர் இந்திய அரசியல்வாதி ஆவார். இவர் நாகாலாந்து சட்டமன்ற உறுப்பினராக இருந்தார். நாகாலாந்து அரசின் அமைச்சராகவும் பணியாற்றினார்.

வாழ்க்கை வரலாறு 
தாலி 1977, 1987, 1993, 1998 மற்றும் 2003 ஆம் ஆண்டுகளில் துலியிலிருந்து நாகாலாந்து சட்டமன்ற உறுப்பினராகத் தேர்ந்தெடுக்கப்பட்டார்.      நாகாலாந்து அரசின் அமைச்சராகவும் பணியாற்றினார். 

தாலி 12 பிப்ரவரி 2020 அன்று 77 வயதில் இறந்தார்

மேற்கோள்கள் 

2020 இறப்புகள்
1940 பிறப்புகள்
நாகாலாந்து அரசியல்வாதிகள்
இந்திய தேசிய காங்கிரஸ் அரசியல்வாதிகள்
பசால்ட் பாறைகள்

பசால்ட் பாறைகள் ( ) வட துருக்கியின் சினோப் மாகாணத்தில் அமைந்துள்ள நெடுவரிசை பாசால்ட் வடிவத்தில் எரிமலைப் பாறைகள் உள்ளன. இப்பகுதி நாட்டின் பதிவு செய்யப்பட்ட இயற்கை நினைவுச்சின்னமாகும் .

இது 20 கிலோமீட்டர் (12 மைல்கள்) நீளம் உடையதாகும். சினோப் மாகாணத்தில் உள்ள போயாபத்தின் மையத்திலிருந்து தொலைவில், பாய் குருசராய் கிராமத்திற்கு அருகிலுள்ள ஃபிண்டிக்லிக் இடத்தில் அமைந்துள்ளது.

மினரல் ரிசர்ச் அண்ட் எக்ஸ்ப்ளோரேஷன் கோ. (எம்.டி.ஏ) மற்றும் டோகுஸ் எய்லுல் பல்கலைக்கழகத்தின் புவியியலாளர்களால் மேற்கொள்ளப்பட்ட ஆராய்ச்சியின்படி, பாசால்ட் நெடுவரிசைகள் சுமார் 3-5 மில்லியன் ஆண்டுகளுக்கு முன்பு உருவாக்கப்பட்டன.

பாசால்ட் படிவங்கள் மூன்று அண்டைப் பள்ளத்தாக்குகளில் அமைந்துள்ளன. செங்குத்தாக இணைந்த பாசால்ட் நெடுவரிசைகள் பலகோண வடிவத்தில் செவ்வக, ஐங்கோண மற்றும் அறுகோண ப்ரிஸங்களாக உள்ளன, மேலும் அவை  ஆகும். உயரம்.  இது  பரப்பளவைக் கொண்டுள்ளது . 

பாசால்ட் பாறைகளின் உருவாக்கம், அமைப்பு மற்றும் கண்ணோட்டம் ஆகியவை உலகில் அரிதான எடுத்துக்காட்டுகள் . புவியியல் மற்றும் சுற்றுலா முக்கியத்துவம் காரணமாக இது மார்ச் 8, 1996 அன்று முதல் தரத்தின் பாதுகாக்கப்பட்ட பகுதியாக அறிவிக்கப்பட்டது. செப்டம்பர் 17, 2007 அன்று, உள்ளூர் நிர்வாகம் வனம் மற்றும் நீர் மேலாண்மை அமைச்சகத்திடம் இயற்கை நினைவுச்சின்னமாக அங்கீகரிக்க விண்ணப்பித்தது.  இப்பகுதி  2011-ஆம் ஆண்டில் இயற்கை நினைவுச்சின்னமாக பதிவு செய்யப்பட்டது.

மேற்கோள்கள் 

துருக்கிய மொழி வார்த்தைகளைக் கொண்ட கட்டுரைகள்
Coordinates on Wikidata
பாறைகள்
பாறை வகைகள்
நந்தினி ஜம்மி

நந்தினி ஜம்மி ( Nandini Jammi ) (பிறப்பு 1988 அல்லது 1989  ) ஒரு அமெரிக்க ஆர்வலரும் மற்றும் விளம்பர நிறுவனங்களின் பாதுகாப்பு ஆலோசகரும் ஆவார். இவர் செக் மை ஆட்ஸ் என்ற லாப நோக்கற்ற நிறுவனத்தை சந்தையாளர் கிளாரி அட்கின் என்பவருடன் இணைந்து நிறுவினார்

. முன்னதாக, இவர் சமூக ஊடகச் செயல்பாடு அமைப்பான ஸ்லீப்பிங் ஜெயண்ட்ஸ் என்ற நிறுவனத்தை இணைந்து நிறுவினார்.  தவறான தகவல் அல்லது சதி கோட்பாடுகளை வெளியிடும் வலைத்தளங்கள் அல்லது விளம்பர மோசடியில் ஈடுபடும் இணையதளங்கள் என்று இவர் விவரிக்கும் பழமைவாத வலைத்தளங்களில் தோன்றும் அவர்களின் விளம்பரங்களைப் பற்றி இவர் வணிக நிறுவனங்களுக்குத் தெரிவிக்கிறார். மேலும் அந்த வெளியீட்டாளர்களுக்கு ஆதரவளிப்பதை நிறுத்துமாறு அவர்களுக்கு அழுத்தமும் கொடுக்கிறார்.

ஆரம்ப வாழ்க்கை மற்றும் கல்வி 
நந்தினி ஜம்மியின் குடும்பம் இவரது சிறுவயதிலேயே இந்தியாவில் இருந்து அமெரிக்காவிற்கு குடிபெயர்ந்தது. இவர், வாசிங்டன், டி.சி.யின் புறநகர்ப் பகுதிகளில் வளர்ந்தார். ஐதராபாத்தைச் சேர்ந்த தெலுங்குக் குடும்பத்தைச் சேர்ந்த இவர் , மேரிலாந்து பல்கலைக்கழகத்தில் கல்லூரியில் பயின்றார். அங்கு இவர் தி டயமண்ட்பேக் என்ற கல்லூரி செய்தித்தாளில் பங்களித்தார்.

தொழில் மற்றும் செயல்பாடு 
நந்தினி ஜம்மி சந்தைப்படுத்தல் துறையில் தனது வாழ்க்கையைத் தொடங்கினார். ஆரம்பத்தில் ஐரோப்பாவில் இணைய தொழில்நுட்பத்தை சந்தைப்படுத்துபவாராக பணிபுரிந்தார். பின்னர் இவர் ஐக்கிய இராச்சியத்தை களமாகக் கொண்ட மென்பொருள் தயாரிப்பு நிறுவனத்தின் நேரடி சந்தைப்படுத்துதலுக்கு பொறுப்பேற்றார்.  பின்னர் இவர் சந்தைப்படுத்தல் துறையில் தனையாக இயங்கக்கூடிய  ஆலோசகராக ஆனார் . இவர், பெர்லினில் வசித்து வந்தார். 

போலிச் செய்திகள், தீவிர வலதுசாரி உள்ளடக்கம், மருத்துவத் தவறான தகவல்கள் மற்றும் சதி கோட்பாடுகளை வெளியிடுபவர்களை விளம்பரப்படுத்துவதைச் சார்ந்து தனது செயல்பாடு மற்றும் ஆராய்ச்சியைத் தொடர, சந்தையாளர் கிளாரி அட்கினுடன் சேர்ந்து பணியாற்றினார். ஜனவரி 2020 இல், இவர்கள் விளம்பரத் தொழில்நுட்பம் மற்றும் அவர்களின் அடையாளம் காணும் சிக்கல்கள் பற்றிய தங்கள் ஆராய்ச்சியை விவரிக்கும் செய்திமடலான பிராண்டின் முதல் இதழை வெளியிட்டனர். ஜூன் 2020 இல், ஜம்மி மற்றும் அட்கின் இணைந்து செக் மை ஆட்ஸ் என்ற ஆலோசனை நிறுவனத்தை நிறுவினர்.  அக்டோபர் 2021 இல், இவர்கள் செக் மை ஆட்ஸ் நிறுவனத்தை இணைந்து நிறுவினர். இது விசாரணை ஆராய்ச்சியில் கவனம் செலுத்தும் ஒரு இலாப நோக்கற்ற குழுவாகும். இருவரும் ஆலோசனை நிறுவனத்துடன் தொடர்ந்து பணியாற்றினார்கள், அதே நேரத்தில் இலாப நோக்கற்ற நிறுவனத்திலும் பணியாற்றினார்கள்.

பிற செயல்பாடுகள் 
2021 ஆம் ஆண்டில், இவரும் மற்றவர்களும், பத்திரிக்கையாளர் ஆண்டி என்கோ என்பவர் பணிபுரிந்த  தி போஸ்ட் மில்லினியல் என்ற ஒரு பழமைவாத அமெரிக்க பழமைவாத இணையதள செய்தி இதழில்  தங்களது விளம்பரங்களை நிறுத்துமாறு நிறுவனங்களுக்கு அழுத்தம் கொடுத்தனர்.  

அக்டோபர் 2021 இல் தொடங்கப்பட்ட மற்றும் தாரா மெக்குவன் தலைமையிலான பொது-பயன் நிறுவனமான குட் மார்னிங் இன்க் என்ற நிறுவ்னத்தின் ஆலோசனைக் குழுவில் ஜம்மி உள்ளார். நிறுவனம் புதிய ஊடக நிறுவனங்களுக்கு நிதியளிப்பதையும் தவறான தகவல்களை எதிர்த்துப் போராடுவதையும் நோக்கமாகக் கொண்டுள்ளது.

மேற்கோள்கள்

வெளி இணைப்புகள்  

 
 

அமெரிக்க இந்தியர்கள்
வாழும் நபர்கள்
இருபத்தொராம் நூற்றாண்டு அமெரிக்க எழுத்தாளர்கள்
1980கள் பிறப்புகள்
அவனிசு குமார் சிங்

அவனிசு குமார் சிங்  (Awanish Kumar Singh)  இந்தியாவைச் சேர்ந்த ஓர் அரசியல்வாதியாவார். 2020  ஆம் ஆண்டு திசம்பர் மாதம் இவர் உத்தரபிரதேச மாநிலம் இலக்னோவில் பட்டதாரி தொகுதியின் சார்பாக  சட்ட மேலவை உறுப்பினராக தேர்ந்தெடுக்கப்பட்டார்  முன்னதாக, இளம் வயதினராக இவர் பாரதிய சனதா கட்சியின்  பிராந்திய துணைத் தலைவராக இருந்தவர்.  அடிப்படையில் இவருடைய  தொழில் பொறியியல் துறை பொறியாளர். உத்தரப்பிரதேச மாநில அரசியலில் பாரதிய சனதா கட்சியின் உறுப்பினராகச் செயல்பட்டார்.

மேற்கோள்கள் 

வாழும் நபர்கள்
பாரதிய ஜனதா கட்சி அரசியல்வாதிகள்
உத்தரப் பிரதேச அரசியல்வாதிகள்
மகாராணி திவ்யா சிங்

மகாராணி திவ்யா சிங் (Maharani Divya Singh)  இந்தியாவைச் சேர்ந்த ஓர் அரசியல்வாதியாவார்.  1963 ஆம் ஆண்டு நவம்பர் மாதம் 6 ஆம் தேதியன்று இவர் பிறந்தார்.   இந்திய நாடாளுமன்றத்தின் கீழவையான மக்களவையின் முன்னாள் உறுப்பினர் என்று அறியப்படுகிறார். பாரதிய சனதா கட்சியின் வேட்பாளராக இராசத்தான் மாநிலத்தில்  உள்ள பரத்பூர் தொகுதியில்  போட்டியிட்டு தேர்ந்தெடுக்கப்பட்டார்.

ஆரம்ப கால வாழ்க்கை 
மகாராணி திவ்யா சிங்  1963 ஆம் ஆண்டு நவம்பர் மாதம் 6 ஆம் தேதி உத்தரபிரதேச மாநிலம் இலக்னோவில் பிறந்தார். பிப்ரவரி 15, 1989  ஆம் ஆண்டு பிப்ரவரி மாதம் 15 ஆம் தேதியன்று  இவர் மகாராச்சு  விசுவேந்திர சிங்கை மணந்தார்.

கல்வி & தொழில் 
இசபெல்லா தோபர்ன் கல்லூரியில் திவ்யா கலை பாடத்தில் இளநிலை  பட்டம் பெற்றார். 1996  ஆம் ஆண்டில்  பரத்பூர் மாவட்ட  மன்றத்தில்  உறுப்பினரானார். பின்னர்,   11 ஆவது மக்களவைக்கு தேர்ந்தெடுக்கப்பட்டார்.  2012 ஆம் ஆண்டில்  திவ்யா தனிப்பட்ட காரணங்களுக்காக 2011 ஆம் ஆண்டில்  நியமிக்கப்பட்ட இராசத்தான் பொது சேவை ஆணையத்தின் உறுப்பினர் பதவியிலிருந்து  பதவி விலகினார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
வாழும் நபர்கள்
1963 பிறப்புகள்
11வது மக்களவை உறுப்பினர்கள்
ரீட்டா சௌத்ரி

ரீட்டா சௌத்ரி (Rita Choudhary) என்பவர் இந்தியாவின் இராசத்தான்மாநிலத்தைச் சேர்ந்த அரசியல்வாதி ஆவார். இவர் சுன்சுனூ மாவட்டம் மண்டவா சட்டமன்றத் தொகுதியிலிருந்து இராசத்தான் சட்டமன்ற உறுப்பினராக உள்ளார்.

இளமை 
ரீட்டா சௌத்ரி, இராசத்தானின் சுன்சுனூ மாவட்டத்தில் உள்ள கெதம்சர் கிராமத்தில் மூத்த காங்கிரசு அரசியல்வாதி இராம் நரேன் சௌத்ரியின் எளிய குடும்பத்தில் பிறந்தார்.

அரசியல் வாழ்க்கை

இராசத்தான் சட்டமன்ற உறுப்பினர்

மேற்கோள்கள் 

இந்திய தேசிய காங்கிரஸ் அரசியல்வாதிகள்
வாழும் நபர்கள்
மரியம் அபிபா அன்சாரி

மரியம் அபிபா அன்சாரி (இந்தி : मरियम अफीफा अंसारी, உருது : مریم عفیفہ انصاری, ரோமானிஸ்டு : Maryam 'Afīfa Anṣāri ) ஓர் இந்திய நரம்பியல் அறுவை சிகிச்சை நிபுணர் ஆவார். இவர் இந்தியாவின் முதன் முதலாக முஸ்லிம் மதத்தினைச் சார்ந்த நரம்பியல் நிபுணர் ஆவார்.

கல்வி 
அன்சாரி அகில இந்திய நீட் தேர்வில் 137வது ரேங்க் பெற்றார்.

அன்சாரி உசுமானியா பல்கலைக்கழகத்தில் இளநிலை மருத்துவம் மற்றும் அறுவையியல் கல்வியினை முடித்தார். பின்னர் பொது அறுவை சிகிச்சையில் முதுநிலைப் பட்டம் பெற்றார். இவர் இங்கிலாந்தின் அறுவையியலாளர் அரச கல்லூரியில் பயிற்சி பெற்றார்.

மேற்கோள்கள் 

மகாராட்டிரப் பெண் அறிவியலாளர்கள்
1995 பிறப்புகள்
வாழும் நபர்கள்
ஆங்கிலோ-இடச்சு உடன்படிக்கை, 1824

ஆங்கிலோ டச்சு உடன்படிக்கை, 1824 (ஆங்கிலம்: Anglo-Dutch Treaty of 1824)  அல்லது இலண்டன் உடன்படிக்கை என்பது ஐக்கிய இராச்சியம் மற்றும் நெதர்லாந்து ஆகிய நாடுகளுக்கு இடையே 17 மார்ச் 1824-இல் இலண்டனில் கையெழுத்திடப்பட்ட ஓர் உடன்படிக்கையாகும். ஏற்கனவே 1814-ஆம் ஆண்டில் செய்து கொள்ளப்பட்ட ஆங்கிலோ-டச்சு ஒப்பந்தத்தில் ஏற்பட்ட சர்ச்சைகளுக்குத் தீர்வு காணும் பொருட்டு இந்த புதிய உடன்படிக்கை செய்து கொள்ளப்பட்டது. 

இந்த உடன்படிக்கையில் நெதர்லாந்து சார்பில் என்ட்ரிக் பேகல் மற்றும் அன்டன் ரெய்ன்ஹார்ட் பால்க் கையெழுத்திட்டனர்; ஐக்கிய இராச்சியத்தின் சார்பில் ஜார்ஜ் கேனிங் மற்றும் சார்லஸ் வில்லியம்ஸ் கையெழுத்திட்டனர்.

வரலாறு

நெப்போலியப் போர்களுக்கு பின்னர் தென்கிழக்கு ஆசியாவில் பிரித்தானியர் ஆக்கிரமிப்பு செய்த டச்சு காலனித்துவ உடைமைகளை மீட்டு எடுப்பதில் ஏற்பட்ட சிக்கல்களைத் தீர்க்க இந்த 1824-ஆம் ஆண்டு ஆங்கிலோ-டச்சு ஒப்பந்தம் கையெழுத்தானது. 

வாசனைப் பொருட்களின் தீவுகள் என்று அழைக்கப்படும் சுமத்திரா, ஜாவா, போர்னியோ, பிலிப்பைன்சு தீவுகளில் நூற்றுக்கணக்கான ஆண்டுகளாக பிரித்தானியர்களுக்கும் டச்சுக்காரர்களுக்கும் இடையே வர்த்தக உரிமைப் பிரச்சினைகள் இருந்து வந்தன. அந்தப் பிரச்சினைகளைத் தீர்ப்பதற்கும் இந்த 1824--ஆம் ஆண்டு ஆங்கிலோ டச்சு உடன்படிக்கை தீர்வு கண்டது.

இரு நாடுகளின் சர்ச்சைகள் 

1819-இல் மலாயா தீபகற்பத்தின் சிங்கப்பூர் தீவில் இசுடாம்போர்டு இராபிள்சு (Sir Thomas Stamford Raffles) என்பவரின் தலையீட்டினால் ஐக்கிய இராச்சியம்; டச்சு பேரரசு ஆகிய இரு நாடுகளுக்கும் இடையிலான பதட்டத்தை மேலும் அதிகப் படுத்தியது. 

இசுடாம்போர்டு ராபிள்சுக்கும் மற்றும் ஜொகூர் சுல்தானுக்கும் இடையே கையெழுத்தான ஒப்பந்தம் செல்லாது என்றும்; ஜொகூர் சுல்தானகம் என்பது டச்சுக்காரர்களின் செல்வாக்கு மண்டலத்தின் கீழ் இருந்தது என்றும் டச்சுக்காரர்கள் வாதாடினர்.

பிரித்தானிய இந்தியாவில் இருந்த டச்சு உடைமைகள் மற்றும் டச்சு வர்த்தக உரிமைகளின் மீதான பிரச்சினைகளினால் கல்கத்தாவிற்கும் பத்தேவியாவிற்கும் இடையே சர்ச்சைகள் ஏற்பட்டன. 1820-ஆம் ஆண்டில், தூர கிழக்கில் முதலீடுகள் செய்த பிரித்தானிய வணிகர்களின் அழுத்தத்தின் கீழ், தென்கிழக்கு ஆசியாவின் நிலைமை குறித்து பேச்சுவார்த்தைகள் தொடங்கின.

சிங்கப்பூரில் பிரித்தானியரின் உரிமை 

பேச்சுவார்த்தைகள் 20 ஜூலை 1820-இல் தொடங்கின. சிங்கப்பூரை பிரித்தானியர் கைவிட வேண்டும் என்று டச்சுக்காரர்கள் பிடிவாதமாக இருந்தனர். இருப்பினும் பிரித்தானியர்கள் சிங்கப்பூரை விட்டுக் கொடுக்கவில்லை. 1820 ஆகஸ்டு 5-இல் பேச்சுவார்த்தைகள் நிறுத்தப்பட்டன.

1823-ஆம் ஆண்டு டிசம்பர் 15-ஆம் தேதி பேச்சுவார்த்தைகள் மீண்டும் தொடங்கப்பட்டன. டச்சுக்காரர்கள், மலாக்கா நீரிணைக்கு வடக்கே இருந்த தங்களின் உரிமைகளை கைவிட்டனர். இறுதி ஒப்பந்தம் 1824 மார்ச் 17-இல் கையெழுத்தானது.

மேற்கோள்கள்

மேலும் காண்க
 சிங்கப்பூர் காலனி
 சிங்கப்பூரின் வரலாறு
 பிரித்தானிய-சயாமிய உடன்படிக்கை (1909)

வெளி இணைப்புகள்
 Text in English
 Webster, Anthony. (1998) Gentlemen Capitalists: British Imperialism in Southeast Asia, Tauris Academic Studies, New York, .

பிரித்தானிய மலாயா
சிங்கப்பூரில் பிரித்தானிய ஆட்சி
மலேசிய வரலாறு
‎